Talvezout a ra Kastell Versailhez a-wechoù da zegemer pennoù stadoù estren degemeret gant ar Republik c’hall (John Kennedy e 1961, Elesbed II e 1957 ha 1972, Mikhail Gorbatchev e 1985 pe Boris Yeltsin e 1992 da skouer). Talvezout a ra ivez da vodañ ar gannaded hag ar senedourien c’hall, pa vezont bodet a-gevret e Kendalch ar Parlamant Gall. Da vare an Trede hag ar Pevare Republik e veze dilennet prezidant ar Republik gant ar C’hendalc’h-se. Abaoe m’eo bet diazezet ar Pempvet Republik e vez bodet evit degas kemmoù d’ar vonreizh.